**PASIENTINFORMASJON – PARYKK**

**[Hvem kan få?](https://www.nav.no/parykk" \l "hvem)**

* Personer som helt eller delvis har mistet håret på grunn av sykdom eller behandling for sykdom.
* Hårtapet må være så stort at parykk er nødvendig.
* Personer som har en annen kjønnsidentitet enn den de ble født med, og som helt eller delvis har mistet håret.
* For å få støtte til parykk må hårtapet ha vart i minst 2-3 år. Eventuelt kan en lege vurdere at hårtapet sannsynligvis vil vare så lenge. Hvis hårtapet skyldes behandling for sykdom, gjelder ikke dette kravet.
* Du må være [medlem av folketrygden](https://www.nav.no/no/person/flere-tema/arbeid-og-opphold-i-norge/relatert-informasjon/medlemskap-i-folketrygden).

[**Hva kan du få støtte til?**](https://www.nav.no/parykk#stotte)

En parykk kan erstatte eget hår på hele hodet, eller deler av hodet. Parykken kan være laget av ekte eller syntetisk hår, og den kan være masseprodusert eller laget til en bestemt person.

* Nav dekker ulike typer hårerstatning innenfor en fastsatt beløpsgrense. Hårerstatningen kan være parykk, hårdel, tupé, hårintegrasjon og hårforlengelse, i tillegg til hodeplagg som luer, hatter, capser og hodesjal.
* Maksimal støtte til parykk er 6 265 kroner per kalenderår.
* Personer med avvikende hodeform eller relevant og dokumentert kontaktallergi kan få støtte til individuelt tilpasset parykk på maksimalt 16 220 kroner per kalenderår.
* Nav dekker ikke utgifter til stell og vedlikehold av parykk.

**Er du under 30 år?**

Hvis du er under 30 år, kan du hvert år få full støtte til maksimalt:

* 6 syntetiske parykker
* 2 parykker av ekte hår
* 2 parykker som er laget individuelt til deg, av enten syntetisk eller ekte hår

Du må velge ett av alternativene over, og kan altså ikke kombinere de ulike parykktypene.

Nav dekker normalt opp til 25 000 kroner, men kan i noen tilfeller også dekke dyrere parykker. I så fall må det være dokumentert at en dyrere parykk er nødvendig.

[**Refusjon av reiseutgifter**](https://www.nav.no/parykk#reiseutgifter)

Nav dekker dine nødvendige reiseutgifter til nærmeste leverandør. Reiser i forbindelse med stell, vedlikehold og etterbehandling av parykk eller hårdel dekkes ikke. Det samme gjelder reiseutgifter i forbindelse med anskaffelse av hodeplagg eller hårforlengelse.

Du får dekket:

* Billigste reisemåte med offentlig transport
* Taxi eller lignende hvis det er dokumentert at helsetilstanden din krever det

Frisørsalong med lang erfaring innenfor parykker: Ester Royal AS

Storgata 31

Bryne

Tlf. 51 84 89 40

Du må selv søke dekning av utgifter til parykk på nav.no/parykk ved å logge deg inn, fylle ut skjema og legge ved erklæring utstedt av hudlege.

NAV vil innimellom endre beløp eller kravene sine. Sjekk derfor alle detaljer før du søker.